ETS-i viimasel etapil osales kümme tiimi ning suhteliselt vähene mängijate arv oli põhjustatud nii kehvast ilmast kui asjaolust, et paljudel tiimidel puudusid hooaja või aasta arvestuses  võiduvõimalused (nimekaima meeskonnana jäi kõrvale valitsev Eesti meistertiim "All-Linn"). Ainuke asi, mis tundus olevat peaaegu täiesti kindel, oli "PokerNews Angels" meeskonna üldvõit kolmanda hooaja lõikes, mille selle tiimi mängijad ka probleemideta kätte said. Kui esimesel kahel hooajal oli pinget õhus kuni finaalini ning vahed esimeste vahel minimaalsed, siis kolmandal tegi "PokerNews Angels" puhta töö, näidates võimsat üleolekut nii live- kui online turniiridel ning vormistas eilse teise kohaga "Imurfishide"  järel ning "RaisingMamas" ees teenitud võidu ETS-i sügishooajal.